ଅଭିଯୋଗ କରିବାକୁ ୪ ଥାନା ଦୌଡ଼ିଲେ ମହିଳା\nଭୁବନେଶ୍ୱର, ୨।୧(ବ୍ୟୁରୋ)- କେବଳ ଅଭିଯୋଗଟେ କରିବା ପାଇଁ ଜଣେ ମହିଳାଙ୍କୁ ୪ଥାନାକୁ ଦୌଡ଼ିବାକୁ ପଡ଼ିଛି। ଦିନ ତମାମ୍ ମହିଳା ଜଣକ ଏ ଥାନାକୁ ସେ ଥାନାକୁ ବୁଲିବା ସତ୍ତ୍ୱେ ପୋଲିସ ଅଭିଯୋଗ ରଖିବାରେ ଅବହେଳା କରିଛି। ଫଳରେ ମହିଳାଙ୍କ ପ୍ରତି କମିଶନରେଟ ପୋଲିସ କେତେ ତତ୍ପର ତାହା ଏଥିରୁ ସ୍ପଷ୍ଟ ହେଉଛି।\nଅଭିଯୋଗ କରିବାକୁ ୪ ଥାନା ଦୌଡ଼ିଲେ ମହିଳା\t January 3rd, 00:19 AM January 3rd, 00:19 AM\nଭୁବନେଶ୍ୱର, ୨।୧(ବ୍ୟୁରୋ)- କେବଳ ଅଭିଯୋଗଟେ କରିବା ପାଇଁ ଜଣେ ମହିଳାଙ୍କୁ ୪ଥାନାକୁ ଦୌଡ଼ିବାକୁ ପଡ଼ିଛି। ଦିନ ତମାମ୍ ମହିଳା ଜଣକ ଏ ଥାନାକୁ ସେ ଥାନାକୁ ବୁଲିବା ସତ୍ତ୍ୱେ ପୋଲିସ ଅଭିଯୋଗ ରଖିବାରେ ଅବହେଳା କରିଛି। ଫଳରେ ମହିଳାଙ୍କ ପ୍ରତି କମିଶନରେଟ ପୋଲିସ କେତେ ତତ୍ପର ତାହା ଏଥିରୁ ସ୍ପଷ୍ଟ ହେଉଛି। ସୂଚନା ମୁତାବକ, ବାଙ୍କୁଆଳ ନିକଟ ଗଙ୍ଗୁଆକୂଳ ସୁଶାନ୍ତ ନଗରରେ ସୁକାନ୍ତି ବେହେରା ନାମ୍ନୀ ଜଣେ ମହିଳାଙ୍କ ଘରେ ୨ଜଣ ଅସାମାଜିକ ଯୁବକ ପଶି ମାରପିଟ୍ କରିଥିଲେ। ଏଥିରେ ସୁକାନ୍ତି, ତାଙ୍କ ସ୍ବାମୀ ଏବଂ ଶାଶୁ ଆହତ ହୋଇଛନ୍ତି। ଗତ ସୋମବାର ଏହି ଘଟଣା ଘଟିଥିଲା। ସ୍ଥାନୀୟ ଲୋକେ ପିସିଆରକୁ ଫୋନ କରିଥିଲେ। ପିସିଆର ଭ୍ୟାନ ପହଞ୍ଚତ୍ଥିଲେ ହେଁ ଅଭିଯୁକ୍ତମାନଙ୍କୁ ଧରିବାରେ ସକ୍ଷମ ହୋଇ ନ ଥିଲା। ଥାନାରେ ଅଭିଯୋଗ କଲେ ଅଭିଯୁକ୍ତମାନଙ୍କୁ ଗିରଫ କରାଯିବ ବୋଲି ପିସିଆର କର୍ମଚାରୀମାନେ ସୁକାନ୍ତିଙ୍କୁ କହି ଚାଲିଆସିଥିଲେ। ଫଳରେ ମଙ୍ଗଳବାର ସକାଳେ ସୁକାନ୍ତି ଗଁାରୁ ଆସି ପହଞ୍ଚତ୍ଥିଲେ ବଡ଼ଗଡ଼ ଥାନାରେ। ଘଟଣାଟି ବରଗଡ ଥାନା ପରିସୀମାରେ ନ ଥିବା କହି ସେଠାରେ ପୋଲିସ କର୍ମଚାରୀମାନେ ତାଙ୍କୁ ମହିଳା ଥାନାକୁ ପଠାଇଥିଲେ। ସୁକାନ୍ତି ମହିଳା ଥାନାର ଠିକଣା ପଚାରି ପଚାରି ଯିବା ସମୟରେ କ୍ୟାପିଟାଲ ଥାନାରେ ପହଞ୍ଚତ୍ଥିଲେ। ସେଠାରେ ପୋଲିସ କର୍ମଚାରୀମାନେ ତାଙ୍କୁ ମହିଳା ଥାନାକୁ ବାଟ ବତାଇ ଦେଇଥିଲେ। ଶେଷରେ ସୁକାନ୍ତି ମହିଳା ଥାନାରେ ପହଞ୍ଚତ୍ଥିଲେ। ଅଭିଯୋଗ କରିବା ପରେ ଆଇଆଇସି ଆସିବା ଯାଏ ଅପେକ୍ଷା କରିବାକୁ କୁହାଯାଇଥିଲା। ଅନେକ ସମୟ ବସିବା ପରେ ତାଙ୍କୁ ଶହୀଦନଗର ଥାନାକୁ ଯିବାକୁ କୁହାଯାଇଥିଲା। ସେତେବେଳକୁ ଅପରାହ୍ନ ସାଢ଼େ ୧୨ଟା ବାଜିଥିଲା । ପାଖରେ ଆଉ ଟଙ୍କା ନ ଥିବାବେଳେ ସୁକାନ୍ତି ଚାଲି ଚାଲି ଶହୀଦନଗର ଥାନାକୁ ଆସିଥିଲେ। ଥାନାରେ ଅଭିଯୋଗ କରି ସନ୍ଧ୍ୟା ପର୍ଯ୍ୟନ୍ତ ବସିରହିଲେ। ସେଠାରେ ଉପସ୍ଥିତ ଜଣେ ଅଧିକାରୀ ତଦନ୍ତ ପାଇଁ ପୋଲିସ ଗଁାକୁ ଯିବ ବୋଲି କହିଲେ। କିନ୍ତୁ ସନ୍ଧ୍ୟା ହୋଇଗଲା ପଛେ କାହାରିକୁ ପଠାଇଲେ ନାହିଁ। ନ୍ୟାୟ ମିଳିବା ଆଶାରେ ସେ ପଡ଼ିରହିଥିଲେ ବି କେହି ଶୁଣି ନ ଥିଲେ। ଶେଷରେ କ'ଣ ପାଇଁ ତାଙ୍କୁ ଅବହେଳା କରାଯାଉଛି ବୋଲି ସେ କଡ଼ା ଭାଷାରେ ପୋଲିସକୁ କହି ଜବାବ ମାଗିଥିଲେ। ଏ ନେଇ ଥାନା ଅଧିକାରୀ କିଶୋର ମୁଣ୍ଡ୍ଙ୍କୁ ପଚାରିବାରୁ ସେ କହିଥିଲେ, ଥାନା ସୀମା ନିର୍ଦ୍ଧାରଣ ହୋଇପାରୁ ନ ଥିବାରୁ ଏପରି ସମସ୍ୟା ଉପୁଜୁଛି। ମହିଳାଙ୍କ ଅଭିଯୋଗ ଆମେ ଗ୍ରହଣ କରିଛୁ। ଘଟଣାର ତଦନ୍ତ ଚାଲିଛି।\nରାସ୍ତା ପାଇଁ ରାସ୍ତାରେ ବସିଲେ ଗ୍ରାମବାସୀ\nନିଶ୍ଚିନ୍ତକୋଇଲି,୧୯।୧(ସ୍ବ.ପ୍ର.): କଟକ ଜିଲା ନିଶ୍ଚିନ୍ତକୋଇଲି ତହସିଲ ଅଧୀନସ୍ଥ ରାମକୃଷ୍ଣପୁର ଗ୍ରାମର ମଳିକସହିକୁ ରାସ୍ତା ନଥିବାରୁ ଏହାର ପ୍ରତିବାଦରେ ଶନିବାର ଗ୍ରାମବାସୀ ତହସିଲ କାର୍ଯ୍ୟାଳୟ ସମ୍ମୁଖ ରାସ୍ତାରେ ଧାରଣାରେ ବସିଛନ୍ତି ।\nଝାରପଡ଼ାରେ ୩ ଗ୍ୟାସ ସିଲିଣ୍ଡର ବିସ୍ଫୋରଣ, ଜଣେ ଗୁରୁତର\nକଟକ ରୋଡ଼, ୧୯।୧(ଡି.ଏନ୍.ଏ.): ଲକ୍ଷ୍ମୀସାଗର ଥାନା ଅଧୀନ ଝାରପଡ଼ା ଶାନ୍ତିନଗର ନିକଟରେ ଥିବା ଏକ ଗ୍ୟାସ ରିଫିଲିଂ ଦୋକାନରେ ଶନିବାର ମଧ୍ୟାହ୍ନରେ ବିସ୍ଫୋରଣ ଘଟିଛି। ଏଥିରେ ଜଣେ ଗୁରୁତର ଭାବେ ଆହତ ହୋଇଛନ୍ତି। ସେ ହେଲେ ଲକ୍ଷ୍ମୀସାଗର ମଣ୍ଡପସାହିର ପ୍ରଭାକର ବାରିକ। ଚିକିତ୍ସା ପାଇଁ ତାଙ୍କୁ ଏକ ଘରୋଇ ହସ୍ପିଟାଲରେ ଭର୍ତ୍ତି କରାଯାଇଛି।\nବଢ଼ିଲା ବାର୍ଦ୍ଧକ୍ୟ ଭତ୍ତା : ୨ଶହ ଟଙ୍କା ବୃଦ୍ଧିନେଇ ଘୋଷଣା କଲେ ମୁଖ୍ୟମନ୍ତ୍ରୀ\nଭୁବନେଶ୍ୱର, ୧୯।୧(ବ୍ୟୁରୋ): ସାମାଜିକ ସୁରକ୍ଷା ଉପରେ ଗୁରୁତ୍ୱଦେଇ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ୨୦୦ ଟଙ୍କା ବାର୍ଦ୍ଧକ୍ୟ ଭତ୍ତା ବୃଦ୍ଧି କରିଛନ୍ତି। ଆମ ଗାଁ ଆମ ବିକାଶ କାର୍ଯ୍ୟକ୍ରମ ଅବସରରେ ଶନିବାର ମୁଖ୍ୟମନ୍ତ୍ରୀ ଏନେଇ ଘୋଷଣା କରିଛନ୍ତି। ଏହା ଦ୍ୱାରା ୩୦୦ ଟଙ୍କା ଭତ୍ତା ପାଉଥିବା ହିତାଧିକାରୀ ୫୦୦ ଟଙ୍କା ପାଇପାରିବେ। ସେହିପରି ୮୦ ବର୍ଷରୁ ଅଧିକ ବୟସର ହିତାଧିକାରୀ ୭ଶହ ଟଙ୍କା ପାଇବେ।\n୨୦ ଗ୍ରାମ୍ ବ୍ରାଉନ୍ସୁଗାର ଜବତ, ୨ ଗିରଫ\nଭୁବନେଶ୍ୱର, ୧୯।୧(ବ୍ୟୁରୋ): ଭୁବନେଶ୍ୱର ଖଣ୍ଡଗିରି ଛକ ନିକଟରୁ ଖଣ୍ଡଗିରି ଥାନା ପୋଲିସ ଓ କ୍ୟୁଏଟି ମିଳିତ ଭାବେ ଚଢ଼ାଉକରି ୨ ବ୍ରାଉନ୍ ସୁଗାର ବ୍ୟବସାୟୀଙ୍କୁ ଶନିବାର ସକାଳେ ଗିରଫ କରିଛି। ସେମାନଙ୍କ ପରିଚୟ ଏଯାବତ୍ ମିଳିପାରି ନାହିଁ। ତେବେ ସେମାନଙ୍କ ନିକଟରୁ ୨୦ ଗ୍ରାମର ବ୍ରାଉନ୍ସୁଗାର ଓ ଏକ କାର ଜବତ କରାଯାଇଛି।\nବ୍ରହ୍ମ ବିଭ୍ରାଟ ପ୍ରସଙ୍ଗଃ ଜଣେ ଦୋଷ ସ୍ବୀକାର କରି କ୍ଷମା ମାଗିଛନ୍ତି\nପୁରୀ ଅଫିସ,୧୯।୧ଃ ବହୁଚର୍ଚ୍ଚିତ ବ୍ରହ୍ମ ବିଭ୍ରାଟ ପ୍ରସଙ୍ଗରେ ଶ୍ରୀମନ୍ଦିର ପ୍ରଶାସନ ଗତ ନଭେମ୍ବର ୧୪ରେ ୯ ଦଇତାପତି ସେବକ ଏବଂ ଜଣେ ମହାରଣା ସେବକଙ୍କୁ ନୋଟିସ ଜାରି କରିଥିଲା। ସେମାନେ ଉତ୍ତର ରଖିଥିଲେ। ସେମାନଙ୍କ ମଧ୍ୟରୁ ଜଣେ ଦୋଷ ସ୍ବୀକାର କରି କ୍ଷମା ମାଗିଛନ୍ତି। ଏ ସମ୍ପର୍କରେ ଶ୍ରୀମନ୍ଦିର ମୁଖ୍ୟ ପ୍ରଶାସକ ପ୍ରଦୀପ୍ତ ମହାପାତ୍ର କହିଛନ୍ତି ଯେ, ବ୍ରହ୍ମ ବିଭ୍ରାଟ ଘଟଣାରେ ୯ ଜଣ ଦୋଷୀ ସ୍ବୀକାର କରିନାହାନ୍ତି।\nଶ୍ରୀମନ୍ଦିରରେ ଅଚଳାବସ୍ଥା ପ୍ରସଙ୍ଗଃ ଚିହ୍ନଟ ୩୬ଙ୍କ ମଧ୍ୟରେ ୨ ଅଣସେବକ, ୧୮ ସେବକଙ୍କୁ ନୋଟିସ, ୧୬ ଜଣଙ୍କୁ ମଗାଯିବ ତଥ୍ୟ\nପୁରୀ ଅଫିସ,୧୯।୧ଃ ଶ୍ରୀମନ୍ଦିରରେ ଗତ ଡିସେମ୍ବର ୨୮ରେ ଅଚଳାବସ୍ଥା ସୃଷ୍ଟି ହୋଇଥିଲା। ଫିଟି ନ ଥିଲା ଦ୍ୱାର। ୧୪ ଘଣ୍ଟା ଅଖିଆ, ଅପିଆ ରହିଥିଲେ ମହାପ୍ରଭୁ। ଏହି ଘଟଣାକୁ ଗୁରୁତର ସହ ନେଇ ତଦନ୍ତ ଚଳାଇଛି ଶ୍ରୀମନ୍ଦିର ପ୍ରଶାସନ। ଏଥିପାଇଁ କେଉଁମାନେ ଦାୟୀ ସେ ଦିଗରେ ପ୍ରାଥମିକ ଯାଞ୍ଚ ଏବଂ ବୟାନ ରେକର୍ଡ ପରେ ୧୮ ସେବକଙ୍କୁ ନୋଟିସ ଜାରି କରିଛି ଶ୍ରୀମନ୍ଦିର ପ୍ରଶାସନ।
